kardosdrur/scandi-wiki huggingface dataset:
Christian Ludvig Lundbye

Christian Ludvig Lundbye (3. juli 1873 på Frederiksberg – 22. maj 1947 i København) var en dansk amtmand, stiftamtmand og kammerherre, bror til Johan Thomas Lundbye.

Han var søn af oberst og chef for Hærens Officersskole Emanuel Andreas Lundbye (1814 – 1903) og hustru f. von Petersdorff. Farens ældre bror var Christian Carl Lundbye (1812 – 1873), oberst og krigsminister, en af de yngre var maleren Johan Thomas Lundbye (1818 – 1848).

Christian Lundbye blev student 1890, cand.jur. 1896, assistent (1901), fuldmægtig (1909) og kontorchef (1914) i Justitsministeriet. 1920 var han Danmarks repræsentant ved den Internationale Kommission i Flensborg (Genforeningen i 1920). Han blev 1920 amtmand over Sønderborg Amt og 1931 stiftamtmand over Haderslev Stift og amt.

Han var ikke en mand for "Kampen i national Henseende" og havde "mange Venner og faa Modstandere" (1931), var "et fint og nobelt Menneske" (1938) og "en af Genforeningstidens mest ansete og dygtigste Embedsmænd" (1947). Efter 24 års „Genforenings-Bestræbelser, 11 Aar i Sønderborg, 13 Aar i Haderslev“ (1943) fik han sin afsked 1946 som kammerherre.

Lundbye var gift med Emma, f. Nissen-Sommersted (1880 – 1964). De ligger, sammen med Lundbyes forældre, begravet på Solbjerg Kirkegård i København. De havde to døtre, Merete, gift Ras (1904 – 1999), og Else, gift Holzapfel (1909 – 2006).

Han var kommandør af 1. grad af Dannebrogordenen (1941) og Dannebrogsmand (1922) m.m.

Referencer

Litteratur 

 Lundbye, Chr.: Udsigt over Majoratsgodsernes Historie. København (1913) [til brug for kommissionen vedr. lensafløsningen].

 C. L. [Stiftamtmand Chr. L. Lundbye], flere artikler i: [Berlingske] Illustreret dansk Konversationsleksikon, bd. 1-24. København (1933–1937); bl.a.: Amt (bd. 1, 1933, side 280-282), Danmark: Civilstyrelse (bd. 6, 1934, side 104-106), Embede, Embedshemmelighed, Embeds- og Tjenestemand (bd. 7, 1934, side 345-347), Peder Herschend, Valdemar Holbøll, Axel Holck, Indenrigsministerium, Justitsministeriet, Kirkeministeriet, Kommissarius, Kommission, Kommitteret, Kommunalstyrelse, Kommune, Kommunestyre (bd. 13, 1935, side 76-79), Krigsministerium, Landbrugsministeriet, Landsoverskatteraadet, offentlige Arbejder (Ministeriet for), Otto Schack, Statsforvaltning, Statsministerium, Paul Christian v. Stemann, Det kgl. Sundhedskollegium, Sundhedsministeriet, Sundhedsstyrelsen, Sundhedsvedtægter, Sundhedsvæsen (bd. 20, 1936, side 412 f.), Udenrigsministerium, Udenrigspolitisk Nævn, Udenrigstjeneste (bd. 22, 1936, side 173), Undervisningsministeriet, Ventepenge.

Eksterne henvisninger 
 

Personer fra Frederiksberg
Kommandører af 1. grad af Dannebrog
Jurister fra Danmark
Amtmænd fra Danmark
Personer i Kraks Blå Bog (afdøde)
Stiftamtmænd over Haderslev Stift
Christian Ludvig
Kontorchefer fra Danmark
Kammerherrer fra Danmark
Hanne Krogh

Hanne Krogh (født 24. januar 1956 i Haugesund) er en norsk sangerinde, der er mest kendt for sin deltagelse ved Eurovision Song Contest 1985, hvor hun sammen med Elisabeth Andreassen dannede gruppen Bobbysocks og vandt Norges første sejr med sangen La det swinge.

Eksterne links 

 Officiel hjemmeside

Vindere af Eurovision Song Contest
Deltagere ved Eurovision Song Contest 1971
Norges Eurovision Song Contest-deltagere
Sangere fra Norge
Personer fra Haugesund
Zuleikha Robinson

Zuleikha Robinson (født 29. juni 1977) er en britisk skuespiller, der er kendt for sin rolle i tv-serien Lost

Eksterne henvisninger 
 

Skuespillere fra Storbritannien
Gudsø

Gudsø (Gudens Ø) er en landsby mellem Fredericia og Kolding.
Gudsø samt Gudsø Vig blev nævnt allerede i 1524 som ´Gutzwiig´(gudens vig).

Gudsø bestod i 1682 af 4 gårde og 1 hus med jord. Det samlede dyrkede areal udgjorde 62,7 tønder land skyldsat til 10,97 tønder hartkorn. Dyrkningsformen var tovangsbrug med rotationen 4/4.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Lokaliteter i Fredericia Kommune
José Manuel Pinto

José Manuel Pinto Colorado (født 8. november 1975) er en spansk tidligere fodboldspiller, der spillede som målmand.

Karriere

FC Barcelona 
Han spillede indtil 2014 for FC Barcelona. Han var også tilknyttet Celta Vigo og Real Betis.

Referencer

Eksterne henvisninger 

Fodboldspillere fra Spanien
Fodboldspillere fra Real Betis
Fodboldspillere fra Celta de Vigo
Fodboldspillere fra FC Barcelona
Theodor Ewald

Theodor Ewald (egtl. Alfred Theodor Ewald) (19. juli 1874 på Frederiksborg Slot – 29. juni 1923 i Nykøbing Sjælland) er søn af forfatteren H.F. Ewald og hustru Julie Caroline Ewald, f. Øst, og broder til Carl Ewald.
Student fra Nørrebros Latinskole 1892, debut som forfatter med digtsamlingen "Bavner og Blus" 1894.

Skrev flere romaner og fortællinger, bl.a. en serie historiske romaner over de "Danske Dronninger uden Krone" som storebroderen Carl ikke nåede at skrive om før sin død. Virkede desuden som oversætter.

Værker 
 Bavner og Blus (1894, digte)
 Mænd og raske Drenge (1899, fortælling)
 Hallingerne: Faderen – Sønnen – Moderen (1901, roman)
 Frigjort. Et Ægteskabs Historie (1902, roman)
 Cæcilie Jakobsdatter. Historisk Roman fra Erik af Pommerns tid (1911, roman)
 Edele Jernskjæg. Historisk Roman fra kong Hans' Tid (1911, roman. Også som Jomfruen fra Ellinge1918)
 Fru Dannemand. Historisk roman fra Frederik den Sjettes tid (1911, roman)
 Støvlet Cathrine. Historisk roman fra Christian den Syvendes tid (1911, roman)
 Klaus Ridder: en Historie om Smeden i Blæsebælle, der vandt Prinsessen og det halve Kongerige, men ikke var fornøjet endda (1915, roman)
 Lavrids Vestenis Lykke: historisk Roman (1918, roman)
 Kongens Drabanter (1920, roman)
 Kærlighed ved Balletten (1922, roman)
 Kongelig Kærlighed (1924, roman)

Sammen med H. F. Ewald:
 En Slægts Historie gennem et Aarhundrede: Johann v. Ewald, Carl v. Ewald, H. F. Ewald (1905, om slægten Ewald i Danmark i hundrede år)

 Kilder 
 Gyldendals Forfatterlexikon'' (1919)

Referencer

Eksterne henvisninger 
 Theodor Ewald på Kalliope.org
 

Digtere fra Danmark
Danskere i 1800-tallet
Danskere i 1900-tallet
Theodor
Romanforfattere fra Danmark
Dansksprogede forfattere fra Danmark
Michael Nielsen (løber)

Michael Amstrup Nielsen, født den 23 november 1981, er en dansk langdistanceløber.

Michael Nielsen har primært løbet distancerne 5000 meter, 10.000 meter og halvmarathon. Han startede meget sent sin aktive løbekarriere i AGF i en alder af 27 år, men markerede sig meget hurtigt ved at løbe 14.34.33 på 5000 meter i 2009. Han skiftede i 2013 til Sparta AM, hvor han i dag er eliteaktiv. Michael Nielsen er uddannet salgsassistent i Dansk Supermarked 1998-2001 og sergent i militærpolitiet og er tidligere ansat i Forsvaret 2001-2013. Han har i den forbindelse været udstationeret i alt ni gange til Kosovo, Irak og Afghanistan. Han startede i en alder af 30 år på HF og læser i dag statskundskab på Københavns universitet.

Danske mesterskaber
 Sølv 2015 lang Cross
  2014 5000 meter 14.20.66
  2014 inde 3000 m 08.23.54 
  2014 kort cross
  2014 lang cross 
  2013 5000 meter 14.41.46
  2013 kort cross 
  2013 lang cross
  2012 lang cross 
  2012 kort cross
  2012 10 km landevej 29.54
  2012 5000 meter 14.37.67
  2011 10.000 meter 30.06.24
  2011 5000 meter 14.32.86
  2011 Halvmarathon  1,07,02
  2010 Halvmarathon  1.06.36

Nordiske mesterskaber
  2013 NM Cross 
  2013 NM 10000 meter 30.08.93
  2012 NM 10000 meter 29.47.64
  2011 NM 10000 meter 30.40.55

Personlige rekorder

 5000 meter: 14.00.64
 10000 meter: 29.39.88
 10 km landevej: 29.38

Eksterne henvisninger 
 Statletik-profil 

Langdistanceløbere fra Danmark
Atleter fra AGF
Erik Solbakken

Erik Solbakken (født 17. november 1984 i Hemsedal) er en norsk tv-vært. Han har arbejdet i NRK siden 2005. Siden december 2007 har han været vært på den nye børnekanal til NRK, NRK Super. Han har derudover medvirket i børneprogrammene Barne-TV, Julemorgen, Liga og Superkviss. Fra efteråret 2009 er han tv-vært på programmet Utfordringen og Krem Nasjonal'' på NRK Super.

I maj 2010 var han vært ved Eurovision Song Contest 2010 i Telenor Arena sammen med Nadia Hasnaoui og Haddy N'jie.

Eksterne henvisninger 
 

Tv-værter fra Norge
Værter ved Eurovision Song Contest
Javier Pastore

Javier Matías Pastore (født 20. juni 1989 i Córdoba, Argentina) er en argentinsk fodboldspiller, der spiller som offensiv midtbanespiller i den franske klub Paris Saint Germain. Han har tidligere spillet som central midtbanespiller i den italienske Serie A-klub Palermo. Han har spillet for klubben siden juli 2009 til sommeren 2011. Tidligere har han optrådt for de argentinske klubber Talleres og Huracán.

Det første år i klubben var i en mere oplægger rolle, da han hurtigt kom ind som fast mand og stjernen på Palermos midtbane. Han fik hurtigt sit navn slået fast, ved adskillige gode oplæg og driblinger. I den nye sæson 2010/2011 er han kommet i en måske endnu mere central rolle for klubben, da han allerede har scoret 7 mål i 12 kampe denne sæson. En del af målene kom i derbyet mod Catania, da han lavede sit første hattrick for klubben.

Landshold 
Pastore debuterede for Argentinas landshold den 25. maj 2010 i et opgør mod Canada. Han var en del af den argentinske trup til VM i 2010 i Sydafrika. Hvor han dog, sammen med argentinske landshold, ikke havde den store succes.

Eksterne henvisninger 

 Weltfussball.de spillerinfo

Fodboldspillere fra Argentina
Deltagere ved verdensmesterskabet i fodbold 2010
Fodboldspillere fra U.S. Palermo
Orientbraksvale

Orientbraksvale (Glareola maldivarum) er en fugl af mågevadefugle-ordenen. Den er udbredt i de sydlige og østlige dele af Asien, hvor den yngler i et område fra Østpakistan og Kashmir til Kina. Den trækker sydpå for at overvintre i det sydlige Indien, Indonesien og Australasien. 

I de senere år er orientbraksvalen overraskende set så langt væk som Storbritannien (første gang i 1981) samt i Danmark (i Vest Stadil Fjord i 2010).

Noter

Eksterne henvisninger 
  Netfugl.dk 
  Avibase - the world bird database

Mågevadefugle
Asiens fugle
Ambrogio Spinola

Ambrogio Spinola, Marchese de los Balbazes (født 1571 i Genua, død 25. september 1630) var en spansk general.

Han kæmpede i den spanske konges tjeneste i flere lande, men navnlig i Nederlandene. Han førte den hær, der efter en berømmelig belejring på tre år erobrede Ostende fra Moritz af Oranien (september 1604). Spinola blev derefter generalløjtnant for alle spanske tropper i Nederlandene. 2. juli 1624 tvang han Breda til overgivelse. En ved belejringen af denne by pådraget sygdom blev årsagen til hans død.

Generaler fra Spanien
Spaniere i 1500-tallet
Spaniere i 1600-tallet
Personer fra Genova
Blue Hawaii (album)

Blue Hawaii er en LP-plade med Elvis Presley, udsendt på RCA med nummeret RCA LSP-LPM-2426. (LSP og LPM angiver, hvorvidt der er tale om hhv. stereo- eller monoudgaven, og begge var så efterfulgt af løbenummeret 2426).

Albummet rummer soundtracket fra Presley-filmen Blue Hawaii og kom på gaden i oktober 1961, kort før premieren på filmen. Alle sangene er indspillet hos Radio Recorders i Hollywood i tidsrummet 21. – 23. marts 1961.

Personerne bag albummet 
Folkene bag LP'en er:

 Joseph Lilley, producer
 Elvis Presley, sang
 Scotty Moore, guitar
 Hank Garland, guitar
 Tiny Timbrell, guitar
 Floyd Cramer, klaver
 Dudley Brooks, klaver
 Bob Moore, bas
 D.J. Fontana, trommer
 Hal Blaine, trommer
 Bernie Mattinson, trommer
 Homer "Boots" Randolph, saxofon
 George Fields, mundharpe
 Bernie Lewis, ukulele
 Fred Tavares, ukulele
 Alvino Ray, steel guitar
 The Jordanaires, kor
 The Surfers, kor
 Dorothy McCarty, kor
 Virginia Rees, kor
 Loulie-Jean Norman, kor
 Jacqueline Allen, kor

Sangene 
Sangen "Blue Hawaii" er titelmelodi til filmen og indsunget af Elvis Presley den 22. marts 1961. Den er en komposition af Leo Robin og Ralph Rainger, og er oprindeligt skrevet til filmmusicalen Waikiki Wedding fra 1937, hvor den blev sunget af Bing Crosby.

Udover titelmelodien er yderligere et par af filmens i alt 14 sange blevet meget kendte i Danmark, bl.a. "No More" og "Can't Help Falling In Love". "No More" blev skrevet af Don Robertson og Hal Blair, men er baseret på den gamle spanske sang "La Paloma", mens "Can't Help Falling In Love", som er skrevet af George David Weiss, Hugo Peretti og Luigi Creatore, baserer sig på en italiensk melodi fra det 18. århundrede, som er bedst kendt i sin franske udgave, "Plaisir d'Amour".

Filmens sange var:

Side 1 
 "Blue Hawaii" (Leo Robin, Ralph Rainger) 
 "Almost Always True" (Ben Weisman, Fred Wise) 
 "Aloha Oe" (Queen Lydia Lili'uokalani) 
 "No More" (Don Robertson, Hal Blair) 
 "Can't Help Falling In Love" (George David Weiss, Hugo Peretti, Luigi Creatore) 
 "Rock-A-Hula Baby" (Ben Weisman, Dolores Fuller, Fred Wise) 
 "Moonlight Swim" (Ben Weisman, Sylvia Dee)

Side 2 
 "Ku-U-I-Po" (George David Weiss, Hugo Peretti, Luigi Creatore) 
 "Ito Eats" (Roy C. Bennett, Sid Tepper) 
 "Slicin' Sand" (Roy C. Bennett, Sid Tepper) 
 "Hawaiian Sunset" (Roy C. Bennett, Sid Tepper) 
 "Beach Boy Blues" (Roy C. Bennett, Sid Tepper) 
 "Island Of Love" (Roy C. Bennett, Sid Tepper) 
 "Hawaiian Wedding Song" (Al Hoffman, Charles King, Dick Manning)

Sangen, der ikke var med 
Den 22. marts 1961 indsang Elvis til brug i filmen Blue Hawaii kompositionen "Steppin' Out Of Line" af Ben Weisman, Dolores Fuller og Fred Wise, samme team, der også stod bag "Rock-A-Hula Baby". Imidlertid blev "Steppin' Out Of Line" ikke anvendt i filmen men udsendtes i stedet på LP'en Pot Luck, der kom på gaden i juni 1962.

Grammy-nominering 
Soundtracket Blue Hawaii blev i 1962 nomineret til en Grammy i kategorien 'Best Soundtrack from Motion Picture', uden dog at vinde.

Referencer 

Blue Hawaii på altomelvis.dk
Elvis Presley-albums
Marley & Me (film)

Marley & Me er en amerikansk filmkomedie fra 2008, baseret på John Grogans selvbiografiske bog af samme navn. Filmen er instrueret af David Frankel. Hovedrollene spilles af Owen Wilson og Jennifer Aniston.

Handling 
Filmen handler om John (Owen Wilson) og Jennifer Grogan (Jennifer Aniston), der gifter sig og flytter fra Michigan til Florida, hvor de er ansat som journalister for konkurrerende aviser. Da John fornemmer at Jenny ønsker at få børn, foreslår hans ven og kollega Sebastian Tunney (Eric Dane) at parret får en hund for at se, om de er klar til at stifte familie. En dag vil John gerne overraske Jennifer med en hund og derfor tager han med hende til en hundeinternat. Da de kommer derover, er der mange søde hvalpe at vælge imellem. De vælger den mindste hvalp, som John døber Marley, efter at have hørt en sang i radioen med Bob Marley. Men John og Jennifer finder hurtigt ud af at Marley ikke er en helt almindelig hund. De tager ham til Ms Kornblut (Kathleen Turner), der er overbevist om enhver hund kan trænes, men da Marley nægter at adlyde kommandoer, udviser hun ham fra sin klasse.

Produktion 
Filmen blev skudt on location i Florida's West Palm Beach, Fort Lauderdale, Hollywood, Miami og Dolphin Stadium, i tillæg til Philadelphia og West Chester i Pennsylvania.

Filmens score er komponeret af Theodore Shapiro, der tidligere har arbejdet sammen med instruktøren David Frankel på The Devil Wears Prada. Han blev optaget med Hollywood Studio Symphony på Newman Scoring Stage på 20th Century Fox.

Dave Barry, John Grogan's South Florida humorklummeskribent-kollega, gør en ukrediteret gæsteoptræden som en gæst til surprise party, der fejrer Grogans 40 års fødselsdag.

Modtagelse 
Marley & Me vedligeholder en 61% frisk rating på Rotten Tomatoes og en 53% positiv vurdering på Metacritic.

Medvirkende 
 Owen Wilson – John Grogan
 Jennifer Aniston – Jennifer «Jenny» Grogan
 Eric Dane – Sebastian Tunney
 Kathleen Turner – Miss Kornblut
 Alan Arkin – Arnie Klein
 Haley Hudson – Debbie
 Haley Bennett – Lisa
 Nathan Gamble – Patrick Grogan (10 år)
 Bryce Robinson – Patrick Grogan (7 år)
 Dylan Henry – Patrick Grogan (3 år)
 Finley Jacobsen – Conor Grogan (8 år)
 Ben Hyland – Conor Grogan (5 år)
 Lucy Merriam – Colleen Grogan

Eksterne henvisninger 
 

Komediefilm fra USA
Amerikanske film fra 2008
Ordinary Decent Criminal

Ordinary Decent Criminal er en krimi/komediefilm fra 2000, instrueret af Thaddeus O'Sullivan og skrevet af Gerard Stembridge. Filmen er løst baseret på historien om Martin Cahill, en berømt irsk kriminel boss. Hovedrollen spilles af Kevin Spacey og i filmen optræder Colin Farrell med en af sine første roller.

Handling 
Michael Lynch er en af Dublins mest berygtede forbrydere. Han har to koner, Christine og Lisa (de er også søstre), såvel som mange børn. Når han ikke bruger tid sammen med sin familie, planlægger han kup med sin bande. Hans handlinger gør ham til en ikonisk figur, og han har en rapport med offentligheden på trods af sine forbrydelser.
Under hans udarbejde kup, koncentrerer han sig på showmanship så meget som en forbrydelse i sig selv. Han trækker ned af en dristig kunst tyveri, tyveri flere uvurderlige malerier fra Dublin's bedste kunstgalleri, at give myndighederne slip. Politiet bliver mere fast besluttet på at fange ham som tiden går, i særdeleshed Noel Quigley, en betjent, hvis ambitionen om at fange Lynch bliver en besættelse. Hans handlinger også vinde IRE af IRA.
Lynch befinder sig i vanskeligheder, da han ikke er i stand til at sælge et stjålet Caravaggio maleri, der giver Quigley den mulighed, han ventede for at prøve og fange ham. Lynch er tvunget til at gå på flugt med sin popularitet med det offentlige på spil.

Medvirkende 
 Kevin Spacey – Michael Lynch
 Linda Fiorentino – Christine Lynch
 Peter Mullan — Stevie
 Stephen Dillane – Noel Quigley
 Helen Baxendale – Lisa
 David Hayman – Tony Brady
 Patrick Malahide – Commissioner Daly
 Gerard McSorley – Harrison
 David Kelly – Fr Grogan
 Gary Lydon – Tom Rooney
 Paul Ronan – Billy Lynch
 Colin Farrell – Alec
 Vincent Regan – Shay Kirby
 Tim Loane – Jerome Higgins
 Christoph Waltz – Peter

Modtagelse 
Rotten Tomatoes gav filmen 13% baseret på 8 anmeldelser.

Musik

Soundtrack 
 One Day At A Time – Damon Albarn And Robert Del Naja
 Kevin On A Motorbike – Damon Albarn
 Superfinger – Lowfinger
 Motor Of Pearl – Bryan Ferry
 I Want You-Shack
 Gopher Mambo – Yma Sumac
 Chase After Gallery – Damon Albarn
 Eurodisco – Bis
 Bank Job – Damon Albarn
 Dying Isn't Easy – Damon Albarn

Eksterne henvisninger 
 

Film fra 2000
Dramafilm
Film fra Irland
Ingrid Bugge

Ingrid Bugge (født 8. maj 1968 i København, død november 2020) var dansk visuel kunstner.

Som visuel kunstner skabte hun  flere store kunstprojekter og udsmykningsopgaver for bl.a. Det Kongelige Teater, Københavns Universitet og Poul Johansen Maskiner. Hun "malede" med sit kamera og var inspireret af renæssancekunstens arbejde med lys og mørke. Med Adobe Photoshop bearbejdede hun de motiver og teksturer, hun indfangede med sit kamera og skabte fortællinger i collager. 

I udsmykningsopgaver var hendes primære fokus at indfange essensen af institutionen/virksomheden og synliggøre den visuelt i en poetisk fremstilling. Hendes arbejdsproces var baseret på en grundresearch, hvor hun samlede fotografisk materiale – både med sit eget kamera og fra videnskabelige databaser. På baggrund af sparring med fagfolk skabte hun sine fotocollager.

Fotografer fra Danmark
Kvindelige kunstnere fra Danmark
Hvide tirsdag

Hvide tirsdag eller Hvidetirsdag er dagen efter fastelavnsmandag og er sidste dag inden den kristne faste. På dagen spiste man i gamle dage æggesøbe (lavet af æggeblommer, sukker, hvedemel, øl og mælk) med hvedebrød eller blot mælk med hvedeboller (fastelavnsboller) i. I begge tilfælde var maden hvid, og denne skik gav dagen dens navn.  

I engelsktalende lande kaldes dagen traditionelt Shrove Tuesday. Navnet er afledt af udsagnsordet shrive, der betyder at få tilgivelse for sine synder. I England og andre engelsktalende lande har dagen dog også fået det mere folkelige navn Pancake Day, fordi man her spiser pandekager. I det 21. århundrede er denne skik også begyndt at brede sig til Danmark.

Næste dag er Askeonsdag, som er Fastens første dag. Denne dag ofrer især katolsk kristne et af dagens måltider, og afholder sig fra kød, mejeriprodukter, æg etc.

Referencer 

Festdage
STS-53

STS-53 (Space Transportation System-53) var rumfærgen Discovery 15. rumfærge-mission. Den blev opsendt d. 2. december 1992 og vendte tilbage den 9. december 1992.

Missionen medbragte delvis klassificeret militær last for Forsvarsministeriet (USA) (DoD).
Hovedartikler:

Besætning 
   David Walker (kaptajn)
   Robert Cabana (pilot)
   Guion Bluford (1. missionsspecialist)
   James Voss (2. missionsspecialist)
   Michael Clifford (3. missionsspecialist)

Missionen 
Missionen medbragte følgende nyttelast:
 USA 89 

 Microcapsules in Space (MIS-l)
 Space Tissue Loss (STL)
 Visual Function Tester (VFT-2)
 Cosmic Radiation Effects and Activation Monitor (CREAM)
 Radiation Monitoring Equipment (RME-III)
 Fluid Acquisition and Resupply Experiment (FARE)
 Hand-held, Earth-oriented, Real-time, Cooperative, User-friendly, Location-targeting and Environmental System (HERCULES)
 Battlefield Laser Acquisition Sensor Test (BLAST)
 Cloud Logic to Optimize Use of Defense Systems (CLOUDS).

 Get Away Special (GAS)
 Orbital Debris Radar Calibration Spheres (ODERACS)
 Cryogenic Heat Pipe Experiment (GCP).

Eksterne henvisninger 

 STS-42 NASA 
 STS-53 NASA KSC 
 SDS-2  Federation of American Scientists 

Rumfærgeprogrammet
STS-56

STS-56 (Space Transportation System-56) var rumfærgen Discovery 16. rumfærge-mission. Den blev opsendt d. 8. april 1993 og vendte tilbage den 17. april 1993.

Missionen primære nyttelast var Atmospheric Laboratory for Applications and Science-2 (ATLAS-2)
Hovedartikler:

Besætning 
   Kenneth Cameron (kaptajn)
   Stephen Oswald (pilot)
   Michael Foale (1. missionsspecialist)
   Kenneth Cockrell (2. missionsspecialist)
   Ellen Ochoa (3. missionsspecialist)

Missionen 
Missionen medbragte følgende nyttelast:
 Atmospheric Laboratory for Applications and Science-2 (ATLAS-2)
 SPARTAN-201
 Shuttle Amateur Radio Experiment II (SAREX II)
 Spacelab
 2x Get Away Special
 Solar Ultraviolet Experiment (SUVE)
 Atmospheric instruments were Atmospheric Trace Molecule Spectroscopy (ATMOS)
 Millimeter Wave Atmospheric Sounder (MAS)
 Shuttle Solar Backscatter Ultraviolet/A (SSBUV/A) spectrometer
 Solar science instruments were Solar Spectrum Measurement (SOLSPEC)
 Solar Ultraviolet Irradiance Monitor (SUSIM)
 Active Cavity Radiometer (ACR)
 Solar Constant (SOLCON)
 Commercial Materials Dispersion Apparatus Instrumentation Technology Associates Experiment (CMIX)
 Physiological and Anatomical Rodent Experiment (PARE)
 Space Tissue Loss (STL-1)
 Cosmic Ray Effects and Activation Monitor (CREAM)
 Hand-held, Earth-oriented, Real-time, Cooperative, User-friendly, Location-targeting and Environmental System (HERCULES)
 Radiation Monitoring Equipment III (RE III)
 Air Force Maui Optical Site (AMOS) calibration test.

Eksterne henvisninger 

 STS-56 NASA 
 STS-56 NASA KSC 

Rumfærgeprogrammet